|  |  |  |
| --- | --- | --- |
|  |  | ZAVOD ZA JAVNO ZDRAVSTVO “SVETI ROK” |
|  | **VIROVITIČKO-PODRAVSKE ŽUPANIJE** |
|  | Gajeva 21, Virovitica; Tel: 033 / 727-031, Fax: 033/781- 401 **www. zzjzvpz hr; e-mail:zzjzvpz-uprava@zzjzvpz.hr** |
|  |  |

URBROJ:2189-47-01-22-497

Virovitica, 11.10.2022.

Temeljem odredbe članka 27. Statuta Zavoda za javno zdravstvo Sveti Rok Virovitičko-podravske županije, Odluke Ministarstva zdravstva o specijalističkom usavršavanju doktora medicine u djelatnosti obiteljske medicine, pedijatrije, ginekologije i opstetricije, medicine rada i sporta, hitne medicine, oftamologije i optometrije, opće interne medicine, fizikalne medicine i rehabilitacije, kliničke radiologije, epidemiologije, školske i adolescente medicine i kliničke mikrobiologije, financiranim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021. – 2026. (KLASA: 131-01/22-01/201, URBROJ: 534-03/22-01 od 3. svibnja 2022. godine), Pravilnika o specijalističkom usavršavanju doktora medicine („Narodne novine, broj 100/11, 133/11, 54/12, 49/13, 139/14, 116/15, 62/16, 69/16 – Ispravak i 6/17.) te Pravilnika o mjerilima za prijam specijalizanata („Narodne novine“, broj 83/15 i 100/18), ravnatelj Zavoda za javno zdravstvo Sveti Rok Virovitičko-podravske županije, raspisuje

**JAVNI NATJEČAJ**

**za prijam pristupnika za odobravanje specijalističkog usavršavanja u djelatnosti**

**EPIDEMIOLOGIJE – 1 izvršitelj (m/ž) i**

**ŠKOLSKE I ADOLESCENTNE MEDICINE – 1 izvršitelj (m/ž)**

Opći uvjeti koje pristupnik za odobravanje specijalizacije mora ispunjavati:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja - doktor medicine
* odobrenje za samostalan rad (licenca)

Pristupnici su obvezni **uz prijavu** na natječaj priložiti sljedeću dokumentaciju:

* životopis
* presliku domovnice
* presliku rodnog lista
* presliku osobne iskaznice (obje strane)
* presliku diplome o završenom obrazovanju
* elektronički zapis (ili potvrda) izdano od strane Hrvatskog zavoda za mirovinsko osiguranje o evidentiranom radnom stažu, **ne starije od dana objave ovog natječaja**
* elektronički zapis (ili uvjerenje) nadležnog suda da se protiv podnositelja prijave ne vodi kazneni postupak, **ne starije od 30 dana** **od dana objave ovog natječaja**
* preslika uvjerenja o položenom stručnom ispitu (za podnositelje prijava koji su u obvezi polaganja)
* preslika važećeg odobrenja (licence) za samostalni rad Hrvatske liječničke komore
* presliku prijepisa položenih ispita na studiju
* presliku potvrde o općem prosjeku ocjena tijekom studija te duljini trajanja studija
* presliku nagrada za vrijeme studija
* presliku potvrde o statusu poslijediplomskog doktorskog studija
* popis objavljenih radova i preslike radova
* presliku ugovora o radu ako je pristupnik radio u primarnoj zdravstvenoj zaštiti

Sukladno čl. 13. Zakona o ravnopravnosti spolova na natječaj se mogu javiti osobe oba spola.

Nepotpune i nepravodobne prijave neće se razmatrati te se bodovanje i razgovor obavljaju samo za one pristupnike koji su podnijeli potpunu dokumentaciju.

Povjerenstvo će u roku od 15 dana od dana završetka roka za prijavu na natječaj, a prije provođenja razgovora s pristupnicima, na oglasnoj ploči Zavoda za javno zdravstvo Sveti Rok Virovitičko-podravske županije objaviti listu pristupnika s istaknutim bodovima koje su stekli prema pojedinom mjerilu.

S pristupnicima koji ispunjavaju formalne uvjete iz natječaja i koji su podnijeli urednu prijavu sa svim traženim dokazima o ispunjavanju uvjeta iz natječaja obaviti će se razgovor u roku od 30 dana od isteka roka za prijavu na natječaj.

Na razgovoru s Povjerenstvom, pristupnici su obvezni Povjerenstvu predočiti izvornike svih dokumenata.

Pristupnicima će poziv za razgovor biti upućen putem elektroničke pošte, stoga je potrebno u prijavi na natječaj naznačiti i e-mail adresu.

Bodovanje i odabir pristupnika vrši se sukladno kriterijima utvrđenim Pravilnikom o mjerilima za izbor specijalizanata.

Pristupnik koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale pristupnike samo pod jednakim uvjetima.

Pristupnik koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17., 198/19. i 84/21.), uz prijavu na javni natječaj, dužan je priložiti pored dokaza o ispunjavanju traženih uvjeta i sve potrebne dokaze iz članka 103. stavka 1. istog Zakona – poveznica na internetsku stranicu Ministarstva hrvatskih branitelja: <https://branitelji.gov.hr/zaposljavanje-843/843>.

Pristupnik koji se poziva na pravo prednosti sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13., 152/14., 39/18. i 32/20.), dužan je priložiti sve dokaze o ispunjavanju traženih uvjeta kao i dokaz o utvrđenom statusu osobe s invaliditetom.

Pristupnik koji se poziva na pravo prednosti pri zapošljavanju sukladno odredbi članka 48f. Zakona o zaštiti vojnih i civilnih invalida rata (NN br. 33/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.) dužan je priložiti, pored dokaza o ispunjavanju traženih uvjeta, rješenje odnosno potvrdu iz koje je vidljivo spomenuto pravo, te dokaz o tome na koji mu je način prestao radni odnos.

Natječaj se objavljuje na internetskim stranicama Ministarstva zdravstva, Zavoda za javno zdravstvo Sveti Rok Virovitičko-podravske županije i Hrvatskog zavoda za zapošljavanje, Područni ured Virovitica.

Prijava na natječaj s potrebnim dokazima o ispunjavanju uvjeta iz natječaja dostavlja se na adresu: Zavod za javno zdravstvo Sveti Rok Virovitičko-podravske županije, 33 000 Virovitica, Ljudevita Gaja 21, s naznakom: ***„Za natječaj za specijalizaciju iz ODABRATI SPECIJALIZACIJU“.***

Rok za podnošenje prijave na natječaj je 15 dana od dana objave natječaja na internetskoj stranici Zavoda za javno zdravstvo Sveti Rok Virovitičko-podravske županije.

Prijavom na natječaj pristupnik daje privolu da se njegovi osobni podaci prikupljaju, obrađuju, objavljuju te čuvaju u skladu s općim aktima Zavoda za javno zdravstvo Sveti Rok Virovitičko-podravske županije, radi provođenja javnog natječaja.

Zavod za javno zdravstvoSveti Rok Virovitičko-podravske županije zadržava pravo poništenja natječaja kao i pravo ne odabrati niti jednog pristupnika bez obveze obrazlaganja svoje odluke i bez ikakve odgovornosti prema pristupnicima.

Sukladno članku 156. Zakona o zdravstvenoj zaštiti Zavod za javno zdravstvo Sveti Rok Virovitičko-podravske županije će po službenoj dužnosti za izabrane specijalizante pribaviti podatke iz kaznene evidencije za kaznena djela iz glave XVI. i XVII. Kaznenog zakona.

Odluka o izboru specijalizanta objaviti će se na oglasnoj ploči i mrežnoj stranici Zavoda za javno zdravstvo Sveti Rok Virovitičko-podravske županije u roku od 20 dana od dana razgovora s Povjerenstvom.

**Zavod za javno zdravstvo Sveti Rok Virovitičko-podravske županije**